title: Odluka br. 20-W-3 Upravnog odbora Europske agencije za kontrolu ribarstva od 22. travnja 2020. o internim pravilima koja se odnose na ograničenja određenih prava ispitanika u vezi s obradom osobnih podataka u okviru aktivnosti koje provodi Europska agencija za kontrolu ribarstva

text:
                  3.8.2020

                  HR

                  Službeni list Europske unije

                  L 251/1

         ODLUKA br. 20-W-3 UPRAVNOG ODBORA EUROPSKE AGENCIJE ZA KONTROLU RIBARSTVA
         od 22. travnja 2020.
         o internim pravilima koja se odnose na ograničenja određenih prava ispitanika u vezi s obradom osobnih podataka u okviru aktivnosti koje provodi Europska agencija za kontrolu ribarstva
         UPRAVNI ODBOR EUROPSKE AGENCIJE ZA KONTROLU RIBARSTVA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 25.,
         uzimajući u obzir Uredbu (EU) 2019/473 Europskog parlamenta i Vijeća od 19. ožujka 2019. o Europskoj agenciji za kontrolu ribarstva (2) („Agencija”), a posebno njezin članak 32. stavak 2. točku (h),
         nakon savjetovanja s Europskim nadzornikom za zaštitu podataka o ovoj odluci, u skladu s člankom 41. stavkom 2. Uredbe (EU) 2018/1725,
         budući da:

                     (1)

                     Uredbom (EU) 2019/473 uspostavlja se Europska agencija za kontrolu ribarstva, čiji je cilj organizirati operativnu koordinaciju aktivnosti kontrole i inspekcije ribarstva koje provode države članice i pomoći im surađivati radi usklađenosti s pravilima zajedničke ribarstvene politike kako bi se osigurala njezina učinkovita i jedinstvena primjena.

                     (2)

                     U skladu s člankom 25. stavkom 1. Uredbe (EU) 2018/1725, ograničenja primjene članaka od 14. do 22., 35. i 36., kao i članka 4. te Uredbe, u mjeri u kojoj njegove odredbe odgovaraju pravima i obvezama iz članaka od 14. do 22., trebala bi se temeljiti na unutarnjim pravilima koja će Agencija donijeti, ako ta pravila nisu utemeljena na pravnim aktima donesenima na temelju Ugovorâ.

                     (3)

                     Ta se unutarnja pravila, uključujući njihove odredbe o procjeni nužnosti i razmjernosti ograničenja, ne bi trebala primjenjivati ako se u pravnom aktu donesenom na temelju Ugovorâ predviđa ograničenje prava ispitanika.

                     (4)

                     Ako Agencija obavlja svoje dužnosti u odnosu na prava ispitanika u skladu s Uredbom (EU) 2018/1725, dužna je razmotriti primjenjuje li se bilo koja iznimka utvrđena tom Uredbom.

                     (5)

                     U okviru svojeg administrativnog rada, Agencija može provoditi administrativne istrage, disciplinske postupke, preliminarne aktivnosti u vezi sa slučajevima potencijalnih nepravilnosti prijavljenih OLAF-u, obrađivati slučajeve zviždanja, obrađivati službene i neslužbene postupke u slučajevima uznemiravanja, obrađivati unutarnje i vanjske pritužbe, provoditi unutarnju reviziju, provoditi istrage koje vodi službenik za zaštitu podataka u skladu s člankom 45. stavkom 2. Uredbe (EU) 2018/1725 i provoditi unutarnje sigurnosne istrage (općenite i u području informacijske tehnologije).

                     (6)

                     U okviru svojih operativnih aktivnosti, Agencija prima izvješća o inspekcijskom pregledu od inspektora Unije kako je predviđeno člankom 123. Provedbene uredbe Komisije (EU) br. 404/2011 (3), člancima 18., 19. i 20. Uredbe (EU) br. 1236/2010 Europskog parlamenta i Vijeća (4) i člancima 30., 33. i 34. Uredbe (EU) 2019/833 Europskog parlamenta i Vijeća (5). Agencija također prima informacije i podatke od država članica u kontekstu analize pružene Europskoj komisiji radi pripreme i provedbe misija na licu mjesta u trećim zemljama na temelju članka 20. stavka 4. točke (c) Uredbe Vijeća (EZ) br. 1005/2008 (6), kako je utvrđeno u Odluci Komisije 2009/988/EU (7).

                     (7)

                     Agencija obrađuje nekoliko kategorija osobnih podataka, uključujući pouzdane podatke („objektivne” podatke kao što su identifikacijski podatci, podatci za kontakt, profesionalni podatci, administrativne pojedinosti, podatci primljeni iz određenih izvora, elektronička komunikacija i podatci o prometu) i/ili nepouzdane podatke („subjektivne” podatke koji se odnose na predmet, kao što su obrazloženje, podatci o ponašanju, procjene, podatci o uspješnosti i ponašanju i podatci koji se odnose na predmet postupka ili aktivnost ili se u vezi s njima iznose).

                     (8)

                     Agencija, koju zastupa njezin izvršni direktor, djeluje kao voditelj obrade podataka bez obzira na daljnje delegiranje uloge voditelja obrade podataka u okviru Agencije kako bi se uzele u obzir operativne odgovornosti za određene postupke obrade osobnih podataka.

                     (9)

                     Osobni se podatci sigurno pohranjuju u elektroničkom okruženju ili na papiru, čime se sprječava nezakonit pristup podatcima ili njihov prijenos osobama koje ne trebaju biti upoznate s njima. Obrađeni osobni podatci zadržavaju se koliko je potrebno i koliko odgovara svrhama u koje se obrađuju na razdoblje navedeno u obavijestima o zaštiti podataka, izjavama o privatnosti ili evidencijama Agencije.

                     (10)

                     Unutarnja bi se pravila trebala primjenjivati na sve postupke obrade koje provodi Agencija u administrativnim istragama, disciplinskim postupcima, preliminarnim aktivnostima u vezi sa slučajevima potencijalnih nepravilnosti prijavljenih OLAF-u, postupcima zviždanja, (službenim i neslužbenim) postupcima za slučajeve uznemiravanja, obradama unutarnjih i vanjskih pritužbi, unutarnjim revizijama, istragama koje vodi službenik za zaštitu podataka u skladu s člankom 45. stavkom 2. Uredbe (EU) 2018/1725, sigurnosnim istragama (općenitim i u području informacijske tehnologije) kojima se rukovodi na unutarnjoj razini ili uz sudjelovanje vanjskog tijela (npr. CERT-EU-a) i operativnim aktivnostima iz prethodno navedene uvodne izjave 6.

                     (11)

                     Trebala bi se primjenjivati na postupke obrade koji se obavljaju prije pokretanja navedenih postupaka, tijekom tih postupaka i tijekom praćenja rezultata tih postupaka, kao i prilikom provedbe operativnih aktivnosti iz prethodno navedene uvodne izjave 6. Ujedno bi trebala obuhvaćati pomoć i suradnju koju Agencija pruža nacionalnim tijelima i međunarodnim organizacijama izvan svojih administrativnih istraga.

                     (12)

                     U slučajevima u kojima se primjenjuju ta interna pravila, Agencija mora dati opravdanja u kojima objašnjava zašto su ograničenja nužno potrebna i razmjerna u demokratskom društvu i mora poštovati bit temeljnih prava i sloboda.

                     (13)

                     Agencija je sukladno ovomu okviru u najvećoj mogućoj mjeri obvezna poštovati temeljna prava ispitanika tijekom prethodno navedenih postupaka, posebice prava koja se odnose na pravo pružanja podataka, pristup njima i njihov ispravak, pravo na brisanje, ograničenje obrade, pravo na obavješćivanje ispitanika o povredi osobnih podataka ili pravo na povjerljivost komunikacije kako je navedeno u Uredbi (EU) 2018/1725.

                     (14)

                     Međutim, Agencija može biti obvezna ograničiti informacije ispitaniku čiji se podatci obrađuju i druga prava ispitanika, posebno radi zaštite vlastitih istraga, istraga i postupaka drugih javnih tijela, kao i prava drugih osoba povezanih s njezinim istragama ili drugim postupcima.

                     (15)

                     Stoga Agencija može ograničiti informacije u svrhu zaštite istrage i temeljnih prava i sloboda drugih ispitanika.

                     (16)

                     Agencija bi trebala periodički nadzirati primjenu uvjeta kojima se opravdavaju ograničenja te ukinuti ograničenja ako ti uvjeti više nisu primjenjivi.

                     (17)

                     Voditelj obrade trebao bi obavijestiti službenika za zaštitu podataka u trenutku odgode i tijekom revizija,

               DONIO JE OVU ODLUKU:

            Članak 1.
            Predmet i područje primjene

               1.   U ovoj se Odluci utvrđuju pravila koja se odnose na uvjete pod kojima Agencija u okviru svojih postupaka utvrđenih u stavku 2. može ograničiti primjenu prava iz članaka od 14. do 21., 35. i 36. kao i članka 4., u skladu s člankom 25. Uredbe (EU) 2018/1725.

               2.   U okviru administrativnog rada Agencije, ova se Odluka primjenjuje na postupke obrade osobnih podataka u svrhu provođenja administrativnih istraga, disciplinskih postupaka, preliminarnih aktivnosti u vezi sa slučajevima potencijalnih nepravilnosti prijavljenih OLAF-u, obrade slučajeva zviždanja, službenih i neslužbenih postupaka u slučajevima uznemiravanja, obrade unutarnjih i vanjskih pritužbi, provođenja unutarnje revizije, istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725 i za potrebe sigurnosnih istraga (općenitih i u području informacijske tehnologije) koje se provode interno ili uz sudjelovanje vanjskog tijela (npr. CERT-EU).

               3.   U okviru operativnih aktivnosti Agencije, Odluka se primjenjuje na postupke obrade osobnih podataka u svrhu ispunjavanja mandata, prije svega primanje izvješća o inspekcijskom pregledu u skladu s člankom 123. Provedbene uredbe (EU) br. 404/2011, člancima 18., 19. i 20. Uredbe (EU) br. 1236/2010 i člancima 30., 33. i 34. Uredbe (EU) 2019/833, kao i primanje informacija i podataka od država članica u kontekstu analize pružene Europskoj komisiji radi pripreme i provedbe misija na licu mjesta u trećim zemljama na temelju članka 20. stavka 4. točke (c) Uredbe (EZ) br. 1005/2008, kako je utvrđeno u Komisije 2009/988/EU.

               4.   Kategorije predmetnih podataka jesu pouzdani podatci („objektivni” podatci kao što su identifikacijski podatci, podatci za kontakt, profesionalni podatci, administrativne pojedinosti, podatci primljeni iz određenih izvora, elektronička komunikacija i podatci o prometu) i/ili nepouzdani podatci („subjektivni” podatci koji se odnose na predmet, kao što su obrazloženje, podatci o ponašanju, procjene, podatci o rezultatima i ponašanju i podatci koji se odnose na predmet postupka ili aktivnost ili se u vezi s njima iznose).

               5.   Ako Agencija obavlja svoje dužnosti u odnosu na prava ispitanika u skladu s Uredbom (EU) 2018/1725, dužna je razmotriti primjenjuje li se bilo koja iznimka utvrđena tom Uredbom.

               6.   U skladu s uvjetima navedenima u ovoj Odluci, ograničenja se mogu primjenjivati na sljedeća prava: pružanje informacija ispitanicima, pravo na pristup, ispravak, brisanje, ograničenje obrade, obavješćivanje ispitanika o povredi osobnih podataka ili povjerljivost komunikacije.

            Članak 2.
            Pojedinosti o voditelju obrade i zaštitnim mjerama

               1.   Agencija je dužna uspostaviti sljedeće zaštitne mjere radi sprječavanja zlouporabe ili nezakonitog pristupa ili prijenosa:

                           (a)

                           papirnati dokumenti čuvaju se u zaštićenim ormarima i dostupni su samo ovlaštenom osoblju;

                           (b)

                           svi elektronički podatci pohranjuju se u sigurnu IT aplikaciju u skladu sa sigurnosnim standardima Agencije, kao i u posebne elektroničke mape koje su dostupne samo ovlaštenom osoblju. Odgovarajuće razine pristupa dodjeljuju se pojedinačno;

                           (c)

                           informacijski sustavi i njihove baze podataka imaju mehanizme za provjeru identiteta korisnika u okviru sustava jednostruke prijave koji se automatski povezuju s korisničkim ID-om i lozinkom. Računi krajnjih korisnika jedinstveni su, osobni i neprenosivi, a dijeljenje korisničkih računa strogo je zabranjeno. E-evidencije čuvaju se na sigurnom mjestu kako bi se zaštitila povjerljivost i privatnost podataka koje sadržavaju;

                           (d)

                           sve osobe koje imaju pristup podatcima obvezuju se na povjerljivost.

               2.   Agencija je voditelj postupaka obrade te ju zastupa izvršni direktor, koji funkciju voditelja obrade može i delegirati. Ispitanike se obavještava o osobi kojoj je delegirana uloga voditelja obrade podataka putem obavijesti o zaštiti podataka, u izjavama o privatnosti ili zapisima objavljenima na mrežnome mjestu ili intranetu Agencije.

               3.   Razdoblje zadržavanja osobnih podataka iz članka 1. stavka 3. trajat će najduže onoliko koliko je potrebno i prikladno za svrhu u koju se podatci obrađuju. U svakom slučaju, neće biti duže od razdoblja zadržavanja navedenog u obavijestima o zaštiti podataka, izjavama o privatnosti ili evidencijama iz članka 5. stavka 1.

               4.   Ako Agencija razmatra primjenu ograničenja, ocjenjuje se rizik za prava i slobode ispitanika, posebno u odnosu na rizik za prava i slobode drugih ispitanika i rizik ukidanja učinka istraga ili postupaka Agencije, primjerice uništavanjem dokaza. Rizici za prava i slobode ispitanika prvenstveno se odnose, ali nisu ograničeni, na reputacijske rizike i rizike za pravo na obranu i pravo na saslušanje.

            Članak 3.
            Ograničenja

               1.   Agencija primjenjuje svako ograničenje samo na temelju jedne ili više osnova navedenih u točkama od (a) do (i) članka 25. stavka 1. Uredbe (EU) 2018/1725.
               Agencija u obavijesti o zaštiti podataka, izjavama o privatnosti ili evidencijama u smislu članka 31. Uredbe (EU) 2018/1725, objavljenima na njezinu mrežnome mjestu ili na intranetu s informacijama ispitanicima o njihovim pravima u okviru danog postupka, uključuje informacije o potencijalnim ograničenjima tih prava. Te informacije obuhvaćaju prava koja mogu biti ograničena, razloge za ograničenje i moguće trajanje ograničenja.

               2.   Kao posebnu primjenu svrha opisanih u gornjem stavku 1., Agencija može primijeniti ograničenja, u sljedećim okolnostima:

                           (a)

                           kad izvršavanje tih prava i obveza ograniče službe Komisije ili druge institucije, tijela, agencije i uredi Unije koji na to imaju pravo, na temelju drugih akata predviđenih člankom 25. Uredbe (EU) 2018/1725 ili u skladu s poglavljem IX. te Uredbe ili osnivačkim aktima drugih institucija, tijela, agencija i ureda Unije ako bi svrha takvog ograničenja bila ugrožena ako Agencija ne primijeni jednako ograničenje u odnosu na iste osobne podatke;

                           (b)

                           ako nadležna tijela država članica koja na to imaju pravo ograničavaju ostvarivanje tih prava i obveza na temelju akata navedenih u članku 23. Uredbe (EU) 2016/679 Europskog parlamenta i Vijeća (8) ili na temelju nacionalnih mjera kojima se prenose članak 13. stavak 3., članak 15. stavak 3. ili članak 16. stavak 3. Direktive (EU) 2016/680 Europskog parlamenta i Vijeća (9);

                           (c)

                           ako bi izvršavanje tih prava i obveza ugrozilo suradnju Agencije s trećim zemljama ili međunarodnim organizacijama u izvršavanju njezinih zadataka, ako postoje jasni dokazi da je ugrožavanje suradnje vjerojatno.

                     Prije primjene ograničenja u okolnostima navedenim u točkama (a) i (b) prvog podstavka, Agencija se savjetuje s relevantnim službama Komisije, institucijama, tijelima, agencijama, uredima Unije ili nadležnim tijelima država članica, osim ako je Agenciji jasno da je primjena ograničenja predviđena jednim od akata navedenih u tim točkama.

               3.   Svako ograničenje mora biti nužno i razmjerno rizicima za prava i slobode ispitanika te se njime mora poštovati bit temeljnih prava i sloboda u demokratskom društvu.

               4.   Ako se razmatra primjena ograničenja, izvodi se ispitivanje nužnosti i razmjernosti na temelju postojećih pravila. Ispitivanje se dokumentira u internoj bilješci o procjeni u svrhu utvrđivanja odgovornosti za svaki pojedinačni slučaj.
               Evidencija i, ako je primjenjivo, dokumenti koji sadržavaju temeljne činjenične i pravne elemente, moraju se registrirati. Oni se na zahtjev stavljaju na raspolaganje Europskom nadzorniku za zaštitu podataka.
               Agencija primjenjuje ciklus preispitivanja primjene pojedinačnog ograničenja svakih šest mjeseci od njegova donošenja te po završetku relevantne provjere, postupka ili istrage. U okviru periodičnog preispitivanja, izvodi se ispitivanje nužnosti i razmjernosti kako bi se procijenilo postoje li i dalje činjenični i pravni razlozi za ograničenje.

               5.   Ograničenja se ukidaju čim prestanu postojati okolnosti koje ih opravdavaju. Konkretno, kada se smatra da ostvarivanje ograničenog prava više ne bi poništilo učinak nametnutog ograničenja ili negativno utjecalo na prava ili slobode drugih ispitanika.

            Članak 4.
            Preispitivanje koje provodi službenik za zaštitu podataka

               1.   Agencija bez nepotrebnog odgađanja obavještava službenika za zaštitu podataka u Agenciji svaki put kad voditelj obrade ograniči primjenu prava ispitanika ili produži takvo ograničenje u skladu s ovom Odlukom. Voditelj obrade osigurava službeniku za zaštitu podataka pristup evidenciji koja sadržava procjenu nužnosti i razmjernosti ograničenja i dokumentira datum obavješćivanja službenika za zaštitu podataka u evidenciji.

               2.   Službenik za zaštitu podataka može od voditelja obrade pisano zatražiti preispitivanje primjene ograničenja. Voditelj obrade dužan je pisano obavijestiti službenika za zaštitu podataka o ishodu traženog preispitivanja.

               3.   Voditelj obrade obavještava službenika za zaštitu podataka o svakom ukidanju ograničenja koje se primjenjuje na prava ispitanika.

            Članak 5.
            Pružanje informacija ispitaniku

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na informacije u kontekstu sljedećih postupaka obrade, ako je to nužno i razmjerno:

                           (a)

                           provođenje administrativnih istraga i disciplinskih postupaka. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (c)

                           postupci zviždanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (d)

                           službeni i neslužbeni postupci u slučajevima uznemiravanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (e)

                           obrada unutarnjih i vanjskih pritužbi. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (f)

                           unutarnje revizije. Ograničenja se mogu temeljiti na članku 25. stavku 1. točkama (b), (c), (f), (g) i (h) Uredbe (EU) 2018/1725;

                           (g)

                           istrage koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725. Ograničenja se mogu temeljiti na članku 25. stavku 1. točkama (c), (g) i (h) Uredbe (EU) 2018/1725;

                           (h)

                           sigurnosne istrage (općenite i u području informacijske tehnologije) koje se provode interno ili uz angažiranje vanjskih sudionika (npr. CERT-EU). Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725;

                           (i)

                           razmjena informacija u okviru operativnih aktivnosti Agencije u svrhu ispunjavanja njezina mandata, prije svega primanje izvješća o inspekcijskom pregledu u skladu s člankom 123. Provedbene uredbe (EU) br. 404/2011, člancima 18., 19. i 20. Uredbe (EU) br. 1236/2010 i člancima 30., 33. i 34. Uredbe (EU) 2019/833, kao i primanje informacija i podataka od država članica u kontekstu analize pružene Europskoj komisiji radi pripreme i provedbe revizija na licu mjesta u trećim zemljama na temelju članka 20. stavka 4. točke (c) Uredbe (EZ) br. 1005/2008. Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725.

               2.   Ne dovodeći u pitanje odredbe stavka 3. i ako je to razmjerno, Agencija bez nepotrebnog odgađanja i u pisanom obliku pojedinačno obavještava sve ispitanike koji se smatraju osobama na koje se odnosi određeni postupak obrade o njihovim pravima u vezi s postojećim ili budućim ograničenjima.

               3.   Kada Agencija djelomično ili u cijelosti ograničava pružanje informacija ispitanicima iz stavka 2., mora evidentirati razloge tih ograničenja, pravnu osnovu u skladu s člankom 3. ove Odluke, uključujući procjenu nužnosti i razmjernosti ograničenja.

               4.   Ograničenje iz stavka 3. i dalje se primjenjuje sve dok razlozi koji ga opravdavaju i dalje postoje.
               Kada razlozi za ograničenje više nisu primjenjivi, Agencija ispitanicima pruža informacije o glavnim razlozima na kojima se temelji primjena ograničenja. Istodobno Agencija obavještava ispitanika o pravu na podnošenje pritužbe Europskom nadzorniku za zaštitu podataka u svakom trenutku ili o pravu na ulaganje pravnog lijeka pred Sudom Europske unije.

            Članak 6.
            Pravo ispitanika na pristup

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na pristup u kontekstu sljedećih postupaka obrade, ako je to nužno i razmjerno:

                           (a)

                           provođenje administrativnih istraga i disciplinskih postupaka. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (c)

                           postupci zviždanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (d)

                           službeni i neslužbeni postupci u slučajevima uznemiravanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (e)

                           obrada unutarnjih i vanjskih pritužbi. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (f)

                           unutarnje revizije. Ograničenja se mogu temeljiti na članku 25. stavku 1. točkama (b), (c), (f), (g) i (h) Uredbe (EU) 2018/1725;

                           (g)

                           istrage koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725. Ograničenja se mogu temeljiti na članku 25. stavku 1. točkama (c), (g) i (h) Uredbe (EU) 2018/1725;

                           (h)

                           sigurnosne istrage (općenite i u području informacijske tehnologije) koje se provode interno ili uz angažiranje vanjskih sudionika (npr. CERT-EU). Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725;

                           (i)

                           razmjena informacija u okviru operativnih aktivnosti Agencije u svrhu ispunjavanja njezina mandata, prije svega primanje izvješća o inspekcijskom pregledu u skladu s člankom 123. Provedbene uredbe (EU) br. 404/2011, člancima 18., 19. i 20. Uredbe (EU) br. 1236/2010 i člancima 30., 33. i 34. Uredbe (EU) 2019/833, kao i primanje informacija i podataka od država članica u kontekstu analize pružene Europskoj komisiji radi pripreme i provedbe revizija na licu mjesta u trećim zemljama na temelju članka 20. stavka 4. točke (c) Uredbe (EZ) br. 1005/2008. Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725.

                     Kad ispitanici traže pristup svojim osobnim podatcima koji se obrađuju u kontekstu jednog ili više posebnih slučajeva ili u određenom postupku obrade, u skladu s člankom 17. Uredbe (EU) 2018/1725, Agencija svoju procjenu ograničava samo na te osobne podatke.

               2.   Kad Agencija djelomično ili u cijelosti ograničava pravo na pristup iz članka 17. Uredbe (EU) 2018/1725, uzima u obzir sljedeće korake:

                           (a)

                           u svojem odgovoru na zahtjev obavještava predmetnog ispitanika o primijenjenom ograničenju i o glavnim razlozima za ograničenje i o mogućnosti podnošenja pritužbe Europskom nadzorniku za zaštitu podataka ili ulaganja pravnog lijeka pred Sudom Europske unije;

                           (b)

                           dokumentira u internoj bilješci o procjeni razloge za ograničenje, uključujući procjenu nužnosti i razmjernosti ograničenja i njegova trajanja.

                     Pružanje informacija navedenih u točki (a) može se odgoditi, izostaviti ili odbiti ako bi ono poništilo učinak ograničenja u skladu s člankom 25. stavkom 8. Uredbe (EU) 2018/1725.

            Članak 7.
            Pravo na ispravak, brisanje i ograničavanje obrade

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na ispravak, brisanje i ograničenje u kontekstu sljedećih postupaka obrade, ako je to nužno i razmjerno:

                           (a)

                           provođenje administrativnih istraga i disciplinskih postupaka. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (c)

                           postupci zviždanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (d)

                           službeni i neslužbeni postupci u slučajevima uznemiravanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (e)

                           obrada unutarnjih i vanjskih pritužbi. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (f)

                           unutarnje revizije. Ograničenja se mogu temeljiti na članku 25. stavku 1. točkama (b), (c), (f), (g) i (h) Uredbe (EU) 2018/1725;

                           (g)

                           istrage koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725. Ograničenja se mogu temeljiti na članku 25. stavku 1. točkama (c), (g) i (h) Uredbe (EU) 2018/1725;

                           (h)

                           sigurnosne istrage (općenite i u području informacijske tehnologije) koje se provode interno ili uz angažiranje vanjskih sudionika (npr. CERT-EU). Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725;

                           (i)

                           razmjena informacija u okviru operativnih aktivnosti Agencije u svrhu ispunjavanja njezina mandata, prije svega primanje izvješća o inspekcijskom pregledu u skladu s člankom 123. Provedbene uredbe (EU) br. 404/2011, člancima 18., 19. i 20. Uredbe (EU) br. 1236/2010 i člancima 30., 33. i 34. Uredbe (EU) 2019/833, kao i primanje informacija i podataka od država članica u kontekstu analize pružene Europskoj komisiji radi pripreme i provedbe revizija na licu mjesta u trećim zemljama na temelju članka 20. stavka 4. točke (c) Uredbe (EZ) br. 1005/2008. Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725.

               2.   Kad Agencija djelomično ili u cijelosti ograničava prijavu prava na ispravak, brisanje ili ograničenje obrade iz članka 18., članka 19. stavka 1. i članka 20. stavka 1. Uredbe (EU) 2018/1725, poduzima korake navedene u članku 6. stavku 2. ove Odluke i registrira evidenciju u skladu s njezinim člankom 6. stavkom 3.

            Članak 8.
            Obavješćivanje ispitanika o povredi osobnih podataka i povjerljivost elektroničkih komunikacija

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na obavješćivanje o povredi osobnih podataka u kontekstu sljedećih postupaka obrade, ako je to nužno i razmjerno:

                           (a)

                           provođenje administrativnih istraga i disciplinskih postupaka. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (c)

                           postupci zviždanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (d)

                           službeni i neslužbeni postupci u slučajevima uznemiravanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (e)

                           obrada unutarnjih i vanjskih pritužbi. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (f)

                           unutarnje revizije. Ograničenja se mogu temeljiti na članku 25. stavku 1. točkama (b), (c), (f), (g) i (h) Uredbe (EU) 2018/1725;

                           (g)

                           istrage koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725. Ograničenja se mogu temeljiti na članku 25. stavku 1. točkama (c), (g) i (h) Uredbe (EU) 2018/1725;

                           (h)

                           sigurnosne istrage (općenite i u području informacijske tehnologije) koje se provode interno ili uz angažiranje vanjskih sudionika (npr. CERT-EU). Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725;

                           (i)

                           razmjena informacija u okviru operativnih aktivnosti Agencije u svrhu ispunjavanja njezina mandata, prije svega primanje izvješća o inspekcijskom pregledu u skladu s člankom 123. Provedbene uredbe (EU) br. 404/2011, člancima 18., 19. i 20. Uredbe (EU) br. 1236/2010 i člancima 30., 33. i 34. Uredbe (EU) 2019/833, kao i primanje informacija i podataka od država članica u kontekstu analize pružene Europskoj komisiji radi pripreme i provedbe revizija na licu mjesta u trećim zemljama na temelju članka 20. stavka 4. točke (c) Uredbe (EZ) br. 1005/2008. Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725.

               2.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na povjerljivost elektroničkih komunikacija u kontekstu sljedećih postupaka obrade, ako je to nužno i razmjerno:

                           (a)

                           provođenje administrativnih istraga i disciplinskih postupaka; ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u, ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (c)

                           postupci zviždanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (d)

                           službeni i neslužbeni postupci u slučajevima uznemiravanja. Ograničenja se mogu temeljiti na članku 25. stavku 1. točkama (b), (d), (f) i (h) Uredbe (EU) 2018/1725;

                           (e)

                           obrada unutarnjih i vanjskih pritužbi. Ograničenja se mogu temeljiti na članku 25. stavku 1. točkama (b), (c), (d), (f), (g) i (h) Uredbe (EU) 2018/1725;

                           (f)

                           sigurnosne istrage (općenite i u području informacijske tehnologije) koje se provode interno ili uz angažiranje vanjskih sudionika (npr. CERT-EU). Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725;

                           (g)

                           razmjena informacija u okviru operativnih aktivnosti Agencije u svrhu ispunjavanja njezina mandata, prije svega primanje izvješća o inspekcijskom pregledu u skladu s člankom 123. Provedbene uredbe (EU) br. 404/2011, kao i primanje informacija i podataka od država članica u kontekstu analize pružene Europskoj komisiji radi pripreme i provedbe misija na licu mjesta u trećim zemljama na temelju članka 20. stavka 4. točki (c) i (d) Uredbe (EZ) br. 1005/2008. Ograničenja se mogu temeljiti na članku 25. stavku 1. točkama (b), (c), (d), (g) i (h) Uredbe (EU) 2018/1725.

               3.   Kada Agencija ograničava obavješćivanje ispitanika o povredi osobnih podataka ili povjerljivosti elektroničkih komunikacija iz članaka 35. i 36. Uredbe (EU) 2018/1725, evidentira i registrira razloge tog ograničenja u skladu s člankom 5. stavkom 3. ove odluke. Primjenjuje se članak 5. stavak 4. ove Odluke.

            Članak 9.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Vigu 22. travnja 2020.

                  Predsjednik upravnog odbora

               Reinhard PRIEBE

            (1)  SL L 295, 21.11.2018., str. 39.

            (2)  SL L 83, 25.3.2019., str. 18.

            (3)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).

            (4)  Uredba (EU) br. 1236/2010 Europskog parlamenta i Vijeća od 15. prosinca 2010. o sustavu kontrole i izvršenja primjenjivom na području obuhvaćenom Konvencijom o budućoj multilateralnoj suradnji u ribarstvu sjeveroistočnog Atlantika i stavljanju izvan snage Uredbe Vijeća (EZ) br. 2791/1999 (SL L 348, 31.12.2010., str. 17.).

            (5)  Uredba (EU) 2019/833 Europskog parlamenta i Vijeća od 20. svibnja 2019. o utvrđivanju mjera očuvanja i provedbe koje se primjenjuju na regulatornom području Organizacije za ribarstvo sjeverozapadnog Atlantika, izmjeni Uredbe (EU) 2016/1627 i stavljanju izvan snage uredbi Vijeća (EZ) br. 2115/2005 i (EZ) br. 1386/2007 (SL L 141, 28.5.2019., str. 1.).

            (6)  Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

            (7)  Odluka Komisije 2009/988/EU od 18. prosinca 2009. o određivanju Agencije za kontrolu ribarstva Zajednice kao tijela koje obavlja određene zadaće na temelju Uredbe Vijeća (EZ) br. 1005/2008 (SL L 338, 19.12.2009., str. 104.).

            (8)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (9)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).


title: Odluka Vijeća (EU) 2020/1420 od 15. listopada 2018. o potpisivanju, u ime Europske unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, kako bi se uzelo u obzir pristupanje Republike Hrvatske Europskoj uniji

text:
                  9.10.2020

                  HR

                  Službeni list Europske unije

                  L 330/1

         ODLUKA VIJEĆA (EU) 2020/1420
         od 15. listopada 2018.
         o potpisivanju, u ime Europske unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5.,
         uzimajući u obzir Akt o pristupanju Republike Hrvatske, a posebno njegov članak 6. stavak 2.,
         uzimajući u obzir prijedlog Europske komisije,
         budući da:

                     (1)

                     Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (1) („Sporazum”), potpisan je u Bruxellesu 17. srpnja 1995. Sporazum je stupio na snagu 1. ožujka 1998.

                     (2)

                     Republika Hrvatska postala je država članica Europske unije 1. srpnja 2013.

                     (3)

                     U skladu s člankom 6. stavkom 2. Akta o pristupanju Republike Hrvatske pristupanje Republike Hrvatske Sporazumu treba dogovoriti putem protokola uz Sporazum („Protokol”). U skladu s pojednostavljenim postupkom protokol treba sklopiti između Vijeća, koje odlučuje jednoglasno u ime država članica, i dotične treće zemlje.

                     (4)

                     Vijeće je 14. rujna 2012. ovlastilo Komisiju da otvori pregovore s dotičnim trećim zemljama radi pristupanja Republike Hrvatske Uniji. Pregovori s Republikom Tunisom uspješno su završeni 11. svibnja 2018.

                     (5)

                     Protokol bi stoga trebalo potpisati u ime Unije i njezinih država članica te bi ga trebalo privremeno primjenjivati, do završetka postupaka potrebnih za njegovo sklapanje,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije i njezinih država članica, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, kako bi se uzelo u obzir pristupanje Republike Hrvatske Europskoj uniji, podložno sklapanju navedenog Protokola.
            Tekst Protokola priložen je ovoj Odluci.

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije i njezinih država članica.

            Članak 3.
            Protokol se privremeno primjenjuje od 1. srpnja 2013. do završetka postupaka potrebnih za njegovo sklapanje.

            Članak 4.
            Ova Odluka stupa na snagu na dan donošenja.

            Sastavljeno u Luxembourgu 15. listopada 2018.

                  Za Vijeće

                  Predsjednica

               F. MOGHERINI

            (1)  SL L 97, 30.3.1998., str. 2.


title: Odluka Vijeća (EU) 2020/1422 od 5. listopada 2020. o dodjeli sredstava koja su opozvana iz projekata u okviru 10. europskog razvojnog fonda u svrhu nadopune Instrumenta mirovne pomoći za Afriku

text:
                  9.10.2020

                  HR

                  Službeni list Europske unije

                  L 329/4

         ODLUKA VIJEĆA (EU) 2020/1422
         od 5. listopada 2020.
         o dodjeli sredstava koja su opozvana iz projekata u okviru 10. europskog razvojnog fonda u svrhu nadopune Instrumenta mirovne pomoći za Afriku
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije (1), a posebno njegov članak 1. stavak 4.,
         uzimajući u obzir prijedlog Europske komisije,
         budući da:

                     (1)

                     Postojeći angažman Unije u području mira i sigurnosti na afričkom kontinentu u okviru Instrumenta mirovne pomoći za Afriku (APF) trebalo bi nastaviti do kraja lipnja 2021. ili do isteka primjene Sporazuma o partnerstvu između članica skupine afričkih, karipskih i pacifičkih država s jedne strane i Europske zajednice i njezinih država članica s druge strane, kako je posljednji put izmijenjen („Sporazum o partnerstvu AKP-EU”) (2), ovisno o tome što nastupi prije.

                     (2)

                     Financijske potrebe APF-a za razdoblje od siječnja do lipnja 2021. procjenjuju se na 113 000 000 EUR.

                     (3)

                     Primjereno je upotrijebiti opozvana sredstva iz projekata u okviru 10. europskog razvojnog fonda („10. ERF”) kako bi se osiguralo financiranje APF-a do kraja lipnja 2021. ili do isteka primjene Sporazuma o partnerstvu AKP-EU, ovisno o tome što nastupi prije. Tim dodatnim sredstvima trebala bi se financirati potpora operacijama potpore miru pod afričkim vodstvom.

                     (4)

                     Sredstva bi se trebala upotrebljavati u skladu s relevantnim višegodišnjim programom djelovanja APF-a te s pravilima i postupcima koji se primjenjuju na 11. europski razvojni fond („11. ERF”), kako je utvrđeno u uredbama Vijeća (EU) 2015/322 (3) i (EU) 2018/1877 (4).

                     (5)

                     Ponovno upotrijebljena sredstva 10. ERF-a koja prethodno nisu iskorištena u skladu s člankom 1. stavkom 3. Unutarnjeg sporazuma o 11. ERF-u ili opozvana u skladu s člankom 1. stavkom 4. tog sporazuma ostaju sredstva 10. ERF-a na temelju članka 1. stavka 2. točke (a) Unutarnjeg sporazuma o 10. ERF-u (5),

               DONIJELO JE OVU ODLUKU:

            Članak 1.
            Iznos od najviše 113 000 000 EUR iz sredstava opozvanih iz projekata u okviru 10. ERF-a dodjeljuje se u svrhu nadopune APF-a za razdoblje od 1. siječnja do 30. lipnja 2021. ili do isteka primjene Sporazuma o partnerstvu AKP-EU, ovisno o tome što nastupi prije.
            Ta se sredstva upotrebljavaju u skladu s pravilima i postupcima koji se primjenjuju na 11. ERF.

            Članak 2.
            Ova Odluka stupa na snagu sljedećeg dana od dana donošenja.

            Sastavljeno u Bruxellesu 5. listopada 2020.

                  Za Vijeće

                  Predsjednik

               M. ROTH

            (1)  SL L 210, 6.8.2013., str. 1.

            (2)  SL L 317, 15.12.2000., str. 3.

            (3)  Uredba Vijeća (EU) 2015/322 od 2. ožujka 2015. o provedbi 11. europskog razvojnog fonda (SL L 58, 3.3.2015., str. 1.).

            (4)  Uredba Vijeća (EU) 2018/1877 od 26. studenoga 2018. o financijskoj uredbi koja se primjenjuje na 11. europski razvojni fond i stavljanju izvan snage Uredbe (EU) 2015/323 (SL L 307, 3.12.2018., str. 1.).

            (5)  Unutarnji sporazum između predstavnika vlada država članica koji su se sastali u okviru Vijeća, o financiranju pomoći Zajednice na temelju višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu AKP-EZ i o dodjeli financijske pomoći za prekomorske zemlje i područja na koje se primjenjuje četvrti dio Ugovora o EZ-u (SL L 247, 9.9.2006., str. 32.).


title: Odluka Predsjedništva Europskog Parlamenta od 16. prosinca 2020. o izmjeni Provedbenih mjera Statuta zastupnika u Europskom parlamentu 2020/C 444/01

text:
                  22.12.2020

                  HR

                  Službeni list Europske unije

                  C 444/1

         ODLUKA PREDSJEDNIŠTVA EUROPSKOG PARLAMENTA
         od 16. prosinca 2020.
         o izmjeni Provedbenih mjera Statuta zastupnika u Europskom parlamentu
         (2020/C 444/01)
         PREDSJEDNIŠTVO EUROPSKOG PARLAMENTA,
         uzimajući u obzir Ugovor o funkcioniranju Europske unije, a posebno njegov članak 223. stavak 2.,
         uzimajući u obzir Statut zastupnika u Europskom parlamentu (1),
         uzimajući u obzir članak 25. Poslovnika Europskog parlamenta,
         budući da:

                     (1)

                     U skladu s člankom 69. stavkom 1. Provedbenih mjera Statuta zastupnika u Europskom parlamentu (2) (dalje u tekstu „Provedbene mjere”) iznos putnih troškova koji se nadoknađuju, dnevnica i naknade za opće troškove Predsjedništvo može godišnje indeksirati najviše do stope koja je jednaka stopi godišnje inflacije u Europskoj uniji za listopad prethodne godine i koju je objavio Eurostat.

                     (2)

                     Eurostat je 18. studenoga 2020. objavio da stopa inflacije u Europskoj uniji za razdoblje od listopada 2019. do listopada 2020. iznosi 0,3 %. Novi iznosi koji proizlaze iz prilagodbe potrebne kako bi se uzela u obzir ta stopa inflacije trebali bi se primjenjivati od 1. siječnja 2021. te bi u skladu s tim trebalo izmijeniti Provedbene mjere.

                     (3)

                     U skladu s člankom 69. stavkom 2. Provedbenih mjera maksimalan iznos za pokrivanje troškova parlamentarne pomoći iz članka 33. stavka 4. tih mjera koji se isplaćuje za osobne suradnike indeksira se godišnje, ako je to potrebno, na temelju podataka definiranih u skladu s člankom 65. Pravilnika o osoblju za dužnosnike Europske unije donesenog Uredbom Vijeća (EEZ, Euratom, EZUČ) br. 259/68 (3).

                     (4)

                     Komisija je u skladu s tim odredila stopu prilagodbe za 2020. u visini od 0,7 %. Shodno tome, maksimalan mjesečni iznos za pokrivanje troškova parlamentarne pomoći trebalo bi povećati na 25 620 EUR s učinkom od 1. srpnja 2020.

               DONIJELO JE OVU ODLUKU:

            Članak 1.
            Provedbene mjere mijenjaju se kako slijedi:

                        (1)

                        u članku 20. stavku 1. točka (a) zamjenjuje se sljedećim:

                                    „(a)

                                    za dio puta od 0 do 50 km: 23,96 EUR;”;

                        (2)

                        članak 22. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Najveći godišnji iznos koji se može nadoknaditi za putne troškove nastale u slučajevima iz članka 10. stavka 1. točke (b) je 4 517 EUR.

                                    (b)

                                    prvi podstavak stavka 3. zamjenjuje se sljedećim:

                                       „3.   Najveći godišnji iznos koji se može nadoknaditi za putne troškove stvarno nastale u slučajevima kad predsjednici odbora ili pododbora putuju na konferencije ili događaje koji se bave pitanjima od europskog interesa koja spadaju u djelokrug njihovog odbora ili pododbora i imaju parlamentarnu dimenziju je 4 517 EUR. Za sudjelovanje u takvim događajima potrebno je prethodno dopuštenje predsjednika Parlamenta izdano nakon potvrde da su dostupna sredstva u okviru navedenog najvećeg iznosa.”;

                        (3)

                        u članku 24. stavak 2. zamjenjuje se sljedećim:

                           „2.   Ako se službena aktivnost odvija na području Unije, zastupnik prima paušalnu naknadu u iznosu od 324 EUR.”;

                        (4)

                        u članku 26. stavak 2. zamjenjuje se sljedećim:

                           „2.   Mjesečni iznos naknade iz članka 25. je 4 576 EUR”;

                        (5)

                        U članku 33. stavak 4. zamjenjuje se sljedećim:

                           „4.   Najveći mjesečni iznos koji se može isplatiti za osobne suradnike iz članka 34. je 25 620 EUR s učinkom od 1. srpnja 2020.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
            Ova se Odluka primjenjuje od 1. siječnja 2021., osim članka 1. stavka 5., koji se primjenjuje od 1. srpnja 2020.

            (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta članova Europskog parlamenta (SL L 262, 7.10.2005., str. 1.).

            (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika u Europskom parlamentu (SL C 159, 13.7.2009., str. 1.)

            (3)  SL L 56, 4.3.1968., str. 1.


title: Odluka Vijeća od 18. prosinca 2020. o imenovanju predsjedavajućeg Europskog savjetodavnog odbora za upravljanje statističkim podacima 2020/C 445/01

text:
                  22.12.2020

                  HR

                  Službeni list Europske unije

                  C 445/1

         ODLUKA VIJEĆA
         od 18. prosinca 2020.
         o imenovanju predsjedavajućeg Europskog savjetodavnog odbora za upravljanje statističkim podacima
         (2020/C 445/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Odluku br. 235/2008/EZ Europskog parlamenta i Vijeća od 11. ožujka 2008. o uspostavljanju Europskog savjetodavnog odbora za upravljanje statističkim podacima (1), a posebno njezin članak 3.,
         uzimajući u obzir mišljenje Europske komisije,
         uzimajući u obzir odobrenje Europskog parlamenta,
         budući da:

                     (1)

                     Odlukom od 18. prosinca 2017. (2) Vijeće je imenovalo g. Enrica GIOVANNINIJA predsjedavajućim Europskog savjetodavnog odbora za upravljanje statističkim podacima za razdoblje od tri godine od 1. veljače 2018.

                     (2)

                     Mandat g. Enrica GIOVANNINIJA isteći će 31. siječnja 2021. Stoga je potrebno imenovati novog predsjedavajućeg kako bi stupio na dužnost po isteku tog mandata.

                     (3)

                     Člankom 3. stavkom 3. Odluke br. 235/2008/EZ utvrđeno je da predsjedavajući ne smije biti trenutačni član ni nacionalnog ureda za statistiku ni Komisije,

               DONIJELO JE OVU ODLUKU:

            Članak 1.
            G. Aurel SCHUBERT imenuje se predsjedavajućim Europskog savjetodavnog odbora za upravljanje statističkim podacima za razdoblje od tri godine od 1. veljače 2021.

            Članak 2.
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Bruxellesu 18. prosinca 2020.

                  Za Vijeće

                  Predsjednik

               M. ROTH

            (1)  SL L 73, 15.3.2008., str. 17.

            (2)  Odluka Vijeća od 18. prosinca 2017. o imenovanju predsjedavajućeg Europskog savjetodavnog odbora za upravljanje statističkim podacima (SL C 439, 20.12.2017., str. 7.).


title: Odluka Vijeća od 18. prosinca 2020. o imenovanju dvaju članova Europskog savjetodavnog odbora za upravljanje statističkim podacima 2020/C 445/02

text:
                  22.12.2020

                  HR

                  Službeni list Europske unije

                  C 445/3

         ODLUKA VIJEĆA
         od 18. prosinca 2020.
         o imenovanju dvaju članova Europskog savjetodavnog odbora za upravljanje statističkim podacima
         (2020/C 445/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Odluku br. 235/2008/EZ Europskog parlamenta i Vijeća od 11. ožujka 2008. o uspostavljanju Europskog savjetodavnog odbora za upravljanje statističkim podacima (1), a posebno njezin članak 3.,
         uzimajući u obzir mišljenje Europske komisije,
         budući da:

                     (1)

                     Odlukom od 18. prosinca 2017. (2) Vijeće je imenovalo tri člana Europskog savjetodavnog odbora za upravljanje statističkim podacima („Odbor”) za razdoblje od tri godine od 1. veljače 2018.

                     (2)

                     Slijedom ostavke jednog člana prije kraja njegova mandata Vijeće je Odlukom od 19. prosinca 2019. (3) imenovalo novog člana Odbora na mandat od tri godine.

                     (3)

                     Mandat dvojice članova imenovanih Odlukom od 18. prosinca 2017. isteći će 31. siječnja 2021. Stoga je potrebno imenovati dva nova člana Odbora kako bi stupili na dužnost po isteku mandata svojih prethodnika.

                     (4)

                     Člankom 3. stavkom 2. Odluke br. 235/2008/EZ utvrđeno je da se članovi Odbora odabiru među stručnjacima koji posjeduju izvanredne sposobnosti u području statistike,

               DONIJELO JE OVU ODLUKU:

            Članak 1.
            Sljedeće osobe imenuju se članovima koji predstavljaju Vijeće u Europskom savjetodavnom odboru za upravljanje statističkim podacima za razdoblje od tri godine od 1. veljače 2021.:

                        —

                        g. Bart DE MOOR; i

                        —

                        g. Jørgen ELMESKOV.

            Članak 2.
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Bruxellesu 18. prosinca 2020.

                  Za Vijeće

                  Predsjednik

               M. ROTH

            (1)  SL L 73, 15.3.2008., str. 17.

            (2)  Odluka Vijeća od 18. prosinca 2017. o imenovanju triju članova Europskog savjetodavnog odbora za upravljanje statističkim podacima (SL C 439, 20.12.2017., str. 5.).

            (3)  Odluka Vijeća od 19. prosinca o imenovanju člana Europskog savjetodavnog odbora za upravljanje statističkim podacima (SL C 428, 20.12.2019., str. 5.).


title: Odluka Vijeća (EU) 2020/2185 od 18. prosinca 2020. o potpisivanju, u ime Unije, Sporazuma o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju

text:
                  23.12.2020

                  HR

                  Službeni list Europske unije

                  L 435/63

         ODLUKA VIJEĆA (EU) 2020/2185
         od 18. prosinca 2020.
         o potpisivanju, u ime Unije, Sporazuma o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Komisija je u svibnju 2003. donijela Komunikaciju Europskom parlamentu i Vijeću pod naslovom „Izvršavanje zakonodavstva, upravljanje i trgovina u području šuma (FLEGT): Prijedlog akcijskog plana EU-a”. Akcijskim planom utvrđenim u toj komunikaciji („Akcijski plan za FLEGT”) pozvano je na donošenje mjera za rješavanje problema nezakonite sječe izradom sporazuma o dobrovoljnom partnerstvu sa zemljama proizvođačima drvne sirovine. Zaključci Vijeća o Akcijskom planu za FLEGT doneseni su u listopadu 2003., a rezolucija Europskog parlamenta na tu temu donesena je 11. srpnja 2005.

                     (2)

                     Vijeće je 5. prosinca 2005. ovlastilo Komisiju za otvaranje pregovora sa zemljama proizvođačima drvne sirovine o sporazumima o partnerstvu radi provedbe Akcijskog plana za FLEGT.

                     (3)

                     Vijeće je 20. prosinca 2005. donijelo Uredbu (EZ) br. 2173/2005 (1) kojom je uspostavljen FLEGT sustav za izdavanje dozvola za uvoz drvne sirovine u Uniju iz zemalja s kojima je Unija sklopila sporazume o dobrovoljnom partnerstvu.

                     (4)

                     Pregovori s Republikom Hondurasom o sporazumu o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju („Sporazum”) uspješno su zaključeni parafiranjem Sporazuma 14. lipnja 2018.

                     (5)

                     Sporazum bi trebalo potpisati u ime Unije, podložno njegovu kasnijem sklapanju,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju, podložno njegovu sklapanju (2).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 18. prosinca 2020.

                  Za Vijeće

                  Predsjednik

               M. ROTH

            (1)  Uredba Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (SL L 347, 30.12.2005., str. 1.).

            (2)  Tekst Sporazuma objavit će se zajedno s odlukom o njegovu sklapanju.


title: Odluka 2020/C 448/03

text:
                  23.12.2020

                  HR

                  Službeni list Europske unije

                  C 448/5

         Odluka
         (2020/C 448/03)
         GLAVNI TAJNIK EUROPSKOG PARLAMENTA,
         — UZIMAJUĆI U OBZIR Uredbu Vijeća (EEZ, Euratom, EZUČ) br. 259/68 (1), izmijenjenu Uredbom (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (2), a posebno članak 30. tog pravilnika,
         — UZIMAJUĆI U OBZIR Odluku Predsjedništva Europskog parlamenta od 13. siječnja 2014. o delegiranju ovlasti tijela za imenovanje i tijela ovlaštenog za sklapanje ugovora o radu,
         — UZIMAJUĆI U OBZIR da će 31. prosinca 2020. prestati važiti sljedeće rezervne liste Europskog parlamenta:
         PE/168/S, PE/171/S, PE/186/S, AD/1/16, AD/2/16 (P), PE/200/S, AST/1/13, AST/1/16, AST/2/16 (P),
         — UZIMAJUĆI U OBZIR mišljenje Zajedničkog odbora izneseno na sjednici od 21. listopada 2020.,
         ODLUČIO JE:

            Jedini članak
            Rok valjanosti rezervnih lista:
            PE/168/S, PE/171/S, PE/186/S, AD/1/16, AD/2/16 (P), PE/200/S, AST/1/13, AST/1/16, AST/2/16 (P)
            produžuje se do 31. prosinca 2021.

            Sastavljeno u Luksemburgu 27. studenoga 2020.

               Klaus WELLE

                  Glavni tajnik

            (1)  SL L 56, 4.3.1968., str. 1.

            (2)  SL L 287, 29.10.2013., str. 15.


title: Odluka Vijeća (EU) 2020/2187 od 22. prosinca 2020. o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu donošenja proračuna Prometne zajednice za 2021.

text:
                  23.12.2020

                  HR

                  Službeni list Europske unije

                  L 435/73

         ODLUKA VIJEĆA (EU) 2020/2187
         od 22. prosinca 2020.
         o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu donošenja proračuna Prometne zajednice za 2021.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je potpisala Ugovor o osnivanju Prometne zajednice („UPZ”) u skladu s Odlukom Vijeća (EU) 2017/1937 (1). Odlukom Vijeća (EU) 2019/392 (2) Unija ga je odobrila 4. ožujka 2019. Stupio je na snagu 1. svibnja 2019.

                     (2)

                     U skladu s člankom 35. UPZ-a Regionalni upravljački odbor Prometne zajednice („Upravljački odbor”) svake godine donosi proračun Prometne zajednice. Člankom 35. UPZ-a Upravljački odbor ovlašćuje se donositi odluke kojima se utvrđuje postupak za izvršenje proračuna.

                     (3)

                     Upravljački odbor treba donijeti odluku o proračunu Prometne zajednice za 2021. na sastanku u prosincu 2020., ili, ako se točka ne obradi na tom sastanku, na sljedećem sastanku.

                     (4)

                     Predloženi proračun Prometne zajednice za 2021. potreban je za pravilno funkcioniranje tijela Prometne zajednice. Iz njega se podmiruju troškovi za osoblje, putovanja, informatičku opremu i softver te operativni rashodi kao što su studije, tehnička pomoć i organizacija konferencija i sastanaka.

                     (5)

                     Primjereno je utvrditi stajalište koje treba zauzeti u ime Unije u okviru Upravljačkog odbora jer je takva odluka neophodna za funkcioniranje Stalnog tajništva Prometne zajednice i imat će pravne učinke u odnosu na Uniju,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Regionalnog upravljačkog odbora Prometne zajednice u pogledu proračuna Prometne zajednice za 2021. temelji se na nacrtu odluke Upravljačkog odbora (3).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. prosinca 2020.

                  Za Vijeće

                  Predsjednik

               M. ROTH

            (1)  Odluka Vijeća (EU) 2017/1937 od 11. srpnja 2017. o potpisivanju, u ime Europske unije, i privremenoj primjeni Ugovora o osnivanju Prometne zajednice (SL L 278, 27.10.2017., str. 1.).

            (2)  Odluka Vijeća (EU) 2019/392 od 4. ožujka 2019. o sklapanju, u ime Europske unije, Ugovora o osnivanju Prometne zajednice (SL L 71, 13.3.2019., str. 1.).

            (3)  Vidjeti dokument ST 11356/20 na http://register.consilium.europa.eu.


title: Odluka Vijeća (ZVSP) 2020/2188 od 22. prosinca 2020. o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz obalu Somalije

text:
                  23.12.2020

                  HR

                  Službeni list Europske unije

                  L 435/74

         ODLUKA VIJEĆA (ZVSP) 2020/2188
         od 22. prosinca 2020.
         o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz obalu Somalije
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 10. studenoga 2008. donijelo Zajedničku akciju 2008/851/ZVSP (1) kojom je uspostavljena vojna operacija EU-a Atalanta.

                     (2)

                     Odlukom Vijeća (ZVSP) 2018/1083 (2) od 30. srpnja 2018. izmijenjena je Zajednička akcija 2008/851/ZVSP te je operacija Atalanta produljena do 31. prosinca 2020.

                     (3)

                     Konvencijom Ujedinjenih naroda protiv nezakonite trgovine opojnim drogama i psihotropnim tvarima, potpisanom 20. prosinca 1988., predviđa se da stranke surađuju u najvećoj mogućoj mjeri kako bi se suzbila nezakonita trgovina morskim putem, u skladu s međunarodnim pravom mora.

                     (4)

                     Vijeće sigurnosti Ujedinjenih naroda (VSUN) je 15. studenoga 2019. u Rezoluciji 2498 (2019) ponovno potvrdilo da sve države, u svrhu uspostave mira i stabilnosti u Somaliji, provode embargo na oružje i vojnu opremu protiv Somalije koji je prvotno uveden stavkom 5. Rezolucije 733 (1992) i stavcima 1. i 2. Rezolucije 1425 (2002).

                     (5)

                     U Rezoluciji 2498 (2019) VSUN je također osudio svaki izvoz ugljena iz Somalije kojim se krši potpuna zabrana izvoza ugljena i ponovno potvrdio svoju odluku o zabrani uvoza i izvoza somalskog ugljena, kako je navedeno u stavku 22. Rezolucije 2036 (2012) i stavcima od 11. do 21. Rezolucije 2182 (2014).

                     (6)

                     VSUN je 4. prosinca 2019. u Rezoluciji 2500 (2019) ponovio svoj poziv državama i regionalnim organizacijama koje to mogu učiniti da sudjeluju u borbi protiv piratstva i oružane pljačke na moru uz obalu Somalije, pozvao je sve države na suradnju u istrazi i kaznenom progonu svih osoba odgovornih za takva djela ili povezanih s njima te je prepoznao uspješan kazneni progon slučajeva piratstva od strane Sejšela.

                     (7)

                     U Rezoluciji 2500 (2019) VSUN je nadalje izrazio ozbiljnu zabrinutost zbog izvješćâ o nezakonitom, neprijavljenom i nereguliranom ribolovu (ribolov NNN) u isključivom gospodarskom pojasu Somalije te je prepoznao da ribolov NNN može doprinijeti destabilizaciji obalnih zajednica.

                     (8)

                     Operacija Agénor, vojna komponenta inicijative informiranosti o stanju u pomorstvu u Hormuškom tjesnacu (EMASOH) pod europskim vodstvom, postigla je puni operativni kapacitet 25. veljače 2020.

                     (9)

                     VSUN je 12. studenoga 2020. u Rezoluciji 2551 (2020) obnovio odobrenja izdana Rezolucijom 2182 (2014) kako bi se osigurala stroga provedba embarga na oružje protiv Somalije i embarga na uvoz i izvoz somalskog ugljena te je potaknuo operaciju Atalanta da poveća svoj doprinos regionalnoj suradnji u odgovoru na nezakonite pomorske tokove i onemogući sve oblike trgovine zakonitom i nezakonitom robom kojom se mogu financirati terorističke aktivnosti u Somaliji.

                     (10)

                     Strateškim preispitivanjem operacije Atalanta u 2020. došlo se do zaključka da bi mandat operacije trebalo produljiti do 31. prosinca 2022. i izmijeniti kako bi se uvela sekundarna neizvršna zadaća praćenja trgovanja opojnim drogama, trgovanja oružjem, ribolova NNN te nezakonite trgovine ugljenom uz obalu Somalije.

                     (11)

                     Strateškim preispitivanjem operacije Atalanta u 2020. također se došlo do zaključka da bi sekundarne izvršne zadaće za sprečavanje trgovanja drogama i trgovanja oružjem trebalo uvesti u mandat operacije Atalanta, u skladu s primjenjivim pravnim okvirom, nakon što se on utvrdi. Politički i sigurnosni odbor 1. prosinca 2020. postigao je dogovor da će operacija Atalanta izvršavati te zadaće i da će se potrebni aranžmani definirati u dokumentima za planiranje operacije.

                     (12)

                     Zajedničku akciju 2008/851/ZVSP trebalo bi na odgovarajući način izmijeniti.

                     (13)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Danska ne sudjeluje u provedbi ove Odluke te stoga ne sudjeluje u financiranju ove misije,

               DONIJELO JE OVU ODLUKU:

            Članak 1.
            Zajednička akcija 2008/851/ZVSP mijenja se kako slijedi:

                        1.

                        u članku 1. stavak 3. zamjenjuje se sljedećim:

                           „3.   Osim toga, operacija Atalanta u okviru sekundarnih izvršnih zadaća doprinosi provedbi embarga Ujedinjenih naroda na oružje protiv Somalije u skladu s Rezolucijom VSUN-a 2182 (2014) i suzbijanju trgovanja opojnim drogama uz obalu Somalije u kontekstu Konvencije Ujedinjenih naroda o pravu mora i Konvencije Ujedinjenih naroda protiv nezakonite trgovine opojnim drogama i psihotropnim tvarima od 20. prosinca 1988.

                           4.   Nadalje, operacija Atalanta u okviru sekundarnih neizvršnih zadaća prati trgovanje opojnim drogama, trgovanje oružjem, nezakonit, neprijavljen i nereguliran ribolov (ribolov NNN) te nedopuštenu trgovinu ugljenom uz obalu Somalije u skladu s rezolucijama VSUN-a 2498 (2019) i 2500 (2019) te Konvencijom Ujedinjenih naroda protiv nezakonite trgovine opojnim drogama i psihotropnim tvarima od 20. prosinca 1988.

                           5.   Operacija Atalanta u okviru sekundarne neizvršne zadaće može doprinositi, u okviru sredstava i mogućnosti te na zahtjev, integriranom pristupu EU-a Somaliji i odgovarajućim aktivnostima međunarodne zajednice, pomažući na taj način u rješavanju glavnih uzroka piratstva i njegovih mreža.

                           6.   Vojni stožer EU-a podupire operaciju Atalanta utvrđivanjem prijetnji i ranim planiranjem odlučujućih čimbenika koji bi mogli utjecati na operaciju s ciljem da Politički i sigurnosni odbor bude informiran o takvim prijetnjama i čimbenicima.”;

                        2.

                        naslov članka 2. zamjenjuje se naslovom „Suzbijanje piratstva i oružane pljačke uz obalu Somalije i zaštita ugroženih plovila”;

                        3.

                        umeće se sljedeći članak čiji tekst je identičan članku 12. Zajedničke akcije Vijeća 2008/851/ZVSP kako je brisan ovom Odlukom:

                           „Članak 2.a

                           Premještanje osoba uhićenih i pritvorenih s ciljem kaznenog progona

                              1.   Na temelju toga što je Somalija prihvatila ostvarivanje nadležnosti država članica ili trećih država, s jedne strane, i na temelju članka 105. Konvencije Ujedinjenih naroda o pravu mora, s druge strane, osobe za koje se sumnja da su namjeravale, kako je navedeno u člancima 101. i 103. Konvencije Ujedinjenih naroda o pravu mora, počiniti ili su počinile djela piratstva ili oružanu pljačku u teritorijalnim ili unutarnjim vodama Somalije ili na otvorenome moru, koje su uhićene i pritvorene s ciljem njihovog kaznenog progona, te imovina uporabljena u izvršenju takvih djela predaju se:

                                          —

                                          nadležnim tijelima države članice ili treće države koja sudjeluje u operaciji, pod čijom zastavom plovi plovilo koje ih je zatočilo, ili

                                          —

                                          ako ta država ne može ili ne želi ostvariti svoju nadležnost, državi članici ili bilo kojoj trećoj državi koja želi ostvariti svoju nadležnost nad spomenutim osobama i imovinom.

                              2.   Osobe za koje se sumnja da su namjeravale, kako je navedeno u člancima 101. i 103. Konvencije Ujedinjenih naroda o pravu mora, počiniti, koje čine ili su počinile djela piratstva ili oružanu pljačku, koje je operacija Atalanta uhitila i pritvorila u teritorijalnim, unutarnjim ili vodama arhipelaga drugih država u regiji u suglasnosti s tim državama, te imovina korištena u izvršenju takvih djela predaje se nadležnim vlastima odgovarajuće države ili uz pristanak odgovarajuće države, nadležnim vlastima druge države.

                              3.   Osobe iz stavaka 1. i 2. ne smiju se premjestiti u treću državu sve dok s tom trećom državom nisu usuglašeni uvjeti za premještanje u skladu s relevantnim međunarodnim pravom, osobito međunarodnim pravom o ljudskim pravima, kako bi se posebno zajamčilo da neće podlijegati smrtnoj kazni, mučenju ili bilo kakvom okrutnom, neljudskom ili ponižavajućem postupanju.”;

                        4.

                        umeće se sljedeći članak:

                           „Članak 2.b
                           Doprinos provedbi embarga Ujedinjenih naroda na oružje protiv Somalije i suzbijanju trgovanja opojnim drogama uz obalu Somalije

                              1.   Za potrebe doprinosa provedbi embarga Ujedinjenih naroda na oružje protiv Somalije u skladu s relevantnim rezolucijama VSUN-a, a posebno Rezolucijom 2182 (2014), operacija Atalanta provodi, kako je utvrđeno u dokumentima za planiranje i unutar dogovorenog područja djelovanja na otvorenome moru uz obalu Somalije, inspekcijske preglede plovila koja plove u Somaliju ili iz nje ako postoje opravdani razlozi za sumnju da takva plovila prevoze oružje ili vojnu opremu u Somaliju čime se, izravno ili neizravno, krši embargo na oružje protiv Somalije, ili da prevoze oružje ili vojnu opremu osobama ili subjektima koje je Odbor uvrstio na popis uspostavljen na temelju rezolucija VSUN-a 751 (1992) i 1907 (2009). Operacija Atalanta zapljenjuje takve predmete, evidentira ih i zbrinjava te takva plovila i njihovu posadu može preusmjeriti u odgovarajuću luku kako bi se olakšalo takvo zbrinjavanje, u skladu s relevantnim rezolucijama VSUN-a, uključujući Rezoluciju 2182 (2014), i u skladu s aranžmanima utvrđenima u operativnom planu.

                              2.   U svrhu doprinosa suzbijanju trgovanja opojnim drogama uz obalu Somalije, operacija Atalanta djeluje u skladu s aranžmanima i unutar dogovorenog područja djelovanja na otvorenom moru uz obalu Somalije, kako je utvrđeno u dokumentima za planiranje:

                                          (a)

                                          u pogledu plovila koja plove pod nacionalnom zastavom, ako postoje opravdani razlozi za sumnju da se takvo plovilo upotrebljava za trgovanje opojnim drogama, operacija Atalanta se, ako to izričito odobri država pod čijom zastavom plove, ukrcava na takvo plovilo, traži opojne droge i ako pronađe dokaze o nezakonitoj trgovini poduzima odgovarajuće mjere u pogledu tog plovila i tereta na njemu. Sva uhićenja, pritvore, transfere u treću državu ili kazneni progon osoba uključenih u trgovanje opojnim drogama države članice koje to žele učiniti mogu provesti u vlastitom nacionalnom svojstvu na temelju domaćeg prava;

                                          (b)

                                          u pogledu plovila koja plove bez nacionalne zastave operacija Atalanta poduzima mjere, uključujući ukrcaj i pretragu, u skladu s nacionalnim pravom primjenjivim na brod koji posreduje i s međunarodnim pravom, i to samo uporabom sredstava koja su na raspolaganje stavile one države članice koje su navele da mogu poduzeti takve mjere. Daljnje djelovanje, kao što su zapljena droge i preusmjeravanje takvog plovila, kao i uhićenje, pritvor, transfer u treću državu i kazneni progon osoba uključenih u trgovanje opojnim drogama mogu provesti u vlastitom nacionalnom svojstvu na temelju domaćeg prava države članice koje to žele učiniti.

                              3.   Kada operativni plan s potrebnim aranžmanima bude odobren, Politički i sigurnosni odbor aktivira sekundarne izvršne zadaće kada zapovjednik operacije EU-a izvijesti da operacija Atalanta raspolaže potrebnim sredstvima za izvršavanje tih zadaća i, u pogledu embarga Ujedinjenih naroda na oružje, kada Europska služba za vanjsko djelovanje izvijesti da su obavijesti potrebne u skladu sa stavkom 15. Rezolucije VSUN-a 2182 (2014) izvršene.

                              4.   Dokaze povezane s prijevozom predmeta zabranjenih na temelju embarga na oružje protiv Somalije ili opojnih droga, osobito onih pronađenih u inspekcijskim pregledima provedenima u skladu sa stavcima 1. i 2., mogu pohraniti operacija Atalanta, u vezi s prijevozom oružja, i države članice koje su voljne i sposobne to učiniti, u vezi s prijevozom opojnih droga. Posebno, osobni podaci mogu se prikupljati i pohranjivati, u skladu s primjenjivim pravom, u pogledu osoba koje su uključene u prijevoz takvog oružja ili opojnih droga, a koji se odnose na obilježja koja bi mogla pomoći u identifikaciji tih osoba, uključujući otiske prstiju, kao i sljedeće pojedinosti, uz izuzeće drugih osobnih podataka: prezime, djevojačko prezime, osobna imena i bilo koje drugo ime ili pseudonim; datum i mjesto rođenja, državljanstvo, spol, boravište, zanimanje i mjesto gdje se dotična osoba nalazi; vozačke dozvole, osobne isprave i podaci iz putovnice. Takvi podaci, kao i podaci koji se odnose na plovila i opremu kojima se takve osobe koriste, kao i relevantne informacije prikupljene pri obavljanju zadaća na temelju ovog članka, mogu se priopćiti relevantnim tijelima država članica za izvršavanje zakonodavstva. Operacija Atalanta također može priopćiti podatke u pogledu prijevoza oružja, i države članice koje to žele, u pogledu prijevoza opojnih droga, trećim državama koje žele izvršiti svoju nadležnost nad takvim osobama i imovinom te nadležnim tijelima EU-a u skladu s primjenjivim pravom.

                              5.   Mogu se sklopiti sporazumi s trećim državama, na temelju odobrenja koja izdaje Vijeće na pojedinačnoj osnovi, kako bi se državi članici olakšao transfer osoba koje su uhićene i pritvorene u skladu s njezinim nacionalnim pravom zbog sudjelovanja u kršenju embarga Ujedinjenih naroda na oružje protiv Somalije ili u trgovanju opojnim drogama uz obalu Somalije s ciljem kaznenog progona takvih osoba. Takvi sporazumi uključuju uvjete za transfer takvih osoba u skladu s relevantnim međunarodnim pravom, osobito međunarodnim pravom o ljudskim pravima, kako bi se posebno zajamčilo da dotične osobe neće podlijegati smrtnoj kazni, mučenju ili bilo kakvom okrutnom, nečovječnom ili ponižavajućem postupanju.”;

                        5.

                        u članku 8. dodaju se sljedeći stavci:
                        „Operacija Atalanta blisko surađuje s vojnom misijom Europske unije za doprinos osposobljavanju sigurnosnih snaga Somalije (EUTM Somalia) i s misijom Europske unije za izgradnju sposobnosti u Somaliji (EUCAP Somalia). U okviru svojih sredstava i mogućnosti podupire relevantne programe EU-a.
                        Atalanta u okviru svojih sredstava i mogućnosti razvija posebnu suradnju s operacijom Agénor.”;

                        6.

                        u članku 9. dodaje se sljedeći stavak:

                           „3.   Operacija Atalanta u okviru sredstava i mogućnosti pruža potporu Regionalnom centru za objedinjavanje pomorskih informacija (RMIFC) na Madagaskaru i Regionalnom operativnom centru za koordinaciju (ROCC) na Sejšelima, posebno putem izgradnje kapaciteta i razmjene informacija.”;

                        7.

                        članak 12. briše se;

                        8.

                        u članku 14. dodaje se sljedeći stavak:

                           „7.   Financijski referentni iznos za zajedničke troškove vojne operacije EU-a za razdoblje od 1. siječnja 2021. do 31. prosinca 2022. iznosi 9 930 000 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 0 %.”;

                        9.

                        u članku 15. stavci 4. i 5. zamjenjuju se sljedećim:

                           „4.   Operaciju Atalanta ovlašćuje se da s Povjerenstvom stručnjaka o Somaliji, Uredom Ujedinjenih naroda za droge i kriminal, CMF-om, RMIFC-om i ROOC-om razmjenjuje informacije, uz iznimku osobnih podataka, o nezakonitim ili nedozvoljenim aktivnostima prikupljene tijekom njezinih operacija.

                           5.   Operaciju Atalanta ovlašćuje se da INTERPOL-u, u skladu s člankom 2. točkom (h), i EUROPOL-u, u skladu s člankom 2. točkom (i), dostavlja informacije o nezakonitim aktivnostima koje nisu piratstvo prikupljene prilikom njezinih operacija.”;

                        10.

                        u članku 16. stavak 3. zamjenjuje se sljedećim:

                           „3.   Operacija EU-a završava 31. prosinca 2022.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. prosinca 2020.

                  Za Vijeće

                  Predsjednik

               M. ROTH

            (1)  Zajednička akcija Vijeća 2008/851/ZVSP od 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (SL L 301, 12.11.2008., str 33.).

            (2)  Odluka Vijeća (ZVSP) 2018/1083 od 30. srpnja 2018. o izmjeni Zajedničke akcije 2008/851/ZVSP o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (SL L 194, 31.7.2018., str. 142.).


title: Odluka Političkog i sigurnosnog odbora (ZVSP) 2020/2199 od 8. prosinca 2020. o imenovanju voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2020)

text:
                  23.12.2020

                  HR

                  Službeni list Europske unije

                  L 434/54

         ODLUKA POLITIČKOG I SIGURNOSNOG ODBORA (ZVSP) 2020/2199
         od 8. prosinca 2020.
         o imenovanju voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1), a posebno njezin članak 7. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Na temelju Odluke 2014/219/ZVSP Politički i sigurnosni odbor ovlašten je, u skladu s člankom 38. trećim stavkom Ugovora, donositi odgovarajuće odluke u svrhu izvršavanja političkog nadzora nad misijom EUCAP Sahel Mali i njezina strateškog usmjeravanja, uključujući odluku o imenovanju voditelja misije.

                     (2)

                     Politički i sigurnosni odbor donio je 18. rujna 2017. Odluku (ZVSP) 2017/1780 (2) o imenovanju g. Philippea RIJA voditeljem misije EUCAP Sahel Mali od 1. listopada 2017. do 14. siječnja 2018.

                     (3)

                     Vijeće je 21. veljače 2019. donijelo Odluku (ZVSP) 2019/312 (3) kojom je mandat misije EUCAP Sahel Mali produljen do 14. siječnja 2021.

                     (4)

                     Mandat g. Philippea RIJA kao voditelja misije EUCAP Sahel Mali redovito se produljivao, posljednji put do 31. prosinca 2020. Odlukom Političkog i sigurnosnog odbora (ZVSP) 2020/888 (4).

                     (5)

                     Visoki predstavnik Unije za vanjske poslove i sigurnosnu politiku predložio je 25. studenoga 2020. imenovanje g Hervéa FLAHAUTA voditeljem misije EUCAP Sahel Mali od 1. siječnja 2021. do 14. siječnja 2021.,

               DONIO JE OVU ODLUKU:

            Članak 1.
            G. Hervé FLAHAUT imenuje se voditeljem misije ZSOP-a Europske unije u Maliju (EUCAP Sahel Mali) od 1. siječnja 2021. do 14. siječnja 2021.

            Članak 2.
            Ova Odluka stupa na snagu na dan donošenja.
            Primjenjuje se od 1. siječnja 2021.

            Sastavljeno u Bruxellesu 8. prosinca 2020.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 113, 16.4.2014., str. 21.

            (2)  Odluka Političkog i sigurnosnog odbora (ZVSP) 2017/1780 od 18. rujna 2017. o imenovanju voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2017) (SL L 253, 30.9.2017., str. 37.).

            (3)  Odluka Vijeća (ZVSP) 2019/312 od 21. veljače 2019. o izmjeni i produljenju Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 51, 22.2.2019., str. 29.).

            (4)  Odluka Političkog i sigurnosnog odbora (ZVSP) 2020/888 od 23. lipnja 2020. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2020) (SL L 205, 29.6.2020., str. 18.).


               23.12.2020

               HR

               Službeni list Europske unije

               C 449/317

      P8_TA(2019)0085
      Računalna obrada kretanja i nadzora trošarinske robe ***I
      Odluka Europskog parlamenta od 13. veljače 2019. o vraćanju predmeta nadležnom odboru na međuinstitucijske pregovore na temelju neizmijenjenog Prijedloga odluke Europskog parlamenta i Vijeća o računalnoj obradi kretanja i nadzora trošarinske robe (preinaka) (COM(2018)0341 – C8-0215/2018 – 2018/0187(COD)) (1)

      (Redovni zakonodavni postupak – preinaka)
      (2020/C 449/40)

         (1)  Odluka usvojena u skladu s člankom 59. stavkom 4. četvrtim podstavkom Poslovnika (A8-0010/2019).


               23.12.2020

               HR

               Službeni list Europske unije

               C 449/530

      P8_TA(2019)0099
      Neulaganje prigovora na delegirani akt: razine geografske podjele
      Odluka Europskog parlamenta o neulaganju prigovora na Delegiranu uredbu Komisije od 19. prosinca 2018. o izmjeni Priloga I. Uredbi (EZ) br. 184/2005 Europskog parlamenta i Vijeća s obzirom na razine geografske podjele (C(2018)08872 – 2018/3002(DEA))
      (2020/C 449/52)

         Europski parlament,

                  —

                  uzimajući u obzir Delegiranu uredbu Komisije (C(2018)08872),

                  —

                  uzimajući u obzir pismo Odbora za međunarodnu trgovinu predsjedniku Konferencije predsjednika odbora od 28. siječnja 2019.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EZ) br. 184/2005 Europskog parlamenta i Vijeća od 12. siječnja 2005. o statistikama Zajednice u vezi s platnom bilancom, međunarodnom trgovinom uslugama i izravnim stranim ulaganjima (1), a posebno njezin članak 2. stavak 3. i članak 10. stavak 6.,

                  —

                  uzimajući u obzir preporuku za donošenje odluke Odbora za međunarodnu trgovinu,

                  —

                  uzimajući u obzir članak 105. stavak 6. Poslovnika,

                  A.

                  budući da je Ujedinjena Kraljevina 29. ožujka 2017. dostavila obavijest o svojoj namjeri povlačenja iz Unije u skladu s člankom 50. Ugovora o Europskoj uniji; budući da će se Ugovori prestati primjenjivati na Ujedinjenu Kraljevinu od dana stupanja na snagu sporazuma o povlačenju ili, u protivnom, dvije godine nakon te obavijesti, to jest od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje;

                  B.

                  budući da se Uredbom (EZ) br. 184/2005 uspostavlja zajednički okvir za sustavnu izradu statistike Zajednice u vezi s platnom bilancom, međunarodnom trgovinom uslugama i izravnim stranim ulaganjima;

                  C.

                  budući da bi nakon izlaska iz Unije Ujedinjena Kraljevina postala treća zemlja i stoga bi u statističkim podacima Zajednice u vezi s platnom bilancom, međunarodnom trgovinom uslugama i izravnim stranim ulaganjima ona morala biti među trećim zemljama, a ne državama članicama;

                  D.

                  budući da jedina izmjena koja se propisuje Delegiranom uredbom C(2018)08872 jest smatrati Ujedinjenu Kraljevinu trećom zemljom za potrebe primjene Uredbe (EZ) br. 184/2005;

                  E.

                  budući da bi se brzom objavom delegirane uredbe u Službenom listu EU-a omogućila veća pravna sigurnost i odgovarajuće vrijeme za provedbu prije 30. ožujka 2019.;

                  1.

                  izjavljuje da ne ulaže prigovor na Delegiranu uredbu Komisije C(2018)08872;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 35, 8.2.2005., str. 23.


               23.12.2020

               HR

               Službeni list Europske unije

               C 449/533

      P8_TA(2019)0101
      Neulaganje prigovora na delegirani akt: datum od kojeg obveza poravnanja proizvodi učinke za određene vrste ugovora
      Odluka Europskog parlamenta Vijeću o neulaganju prigovora na Delegiranu uredbu Komisije od 19. prosinca 2018. o izmjeni Delegirane uredbe Komisije (EU) 2015/2205, Delegirane uredbe Komisije (EU) 2016/592 i Delegirane uredbe Komisije (EU) 2016/1178 o dopuni Uredbe (EU) br. 648/2012 Europskog parlamenta i Vijeća u pogledu datuma od kojeg obveza poravnanja proizvodi učinke za određene vrste ugovora (C(2018)09122 – 2018/3004(DEA))
      (2020/C 449/54)

         Europski parlament,

                  —

                  uzimajući u obzir Delegiranu uredbu Komisije (C(2018)09122),

                  —

                  uzimajući u obzir pismo Komisije od 19. prosinca 2018. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 4. veljače 2019.,

                  —

                  uzimajući u obzir komunikaciju Komisije od 19. prosinca 2018. pod naslovom „Priprema za povlačenje Ujedinjene Kraljevine iz Europske unije 30. ožujka 2019.: Provedba akcijskog plana Komisije za izvanredne situacije” (COM(2018)0890),

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 5. stavak 2. i članak 82. stavak 6.,

                  —

                  uzimajući u obzir članak 13. Uredbe (EU) br. 1095/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europsko nadzorno tijelo za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (2),

                  —

                  uzimajući u obzir nacrt regulatornih tehničkih standarda u vezi s obnovom ugovora za koje obveza poravnanja još ne proizvodi učinke, koje je 8. studenoga 2018. podnijelo Europsko nadzorno tijelo za vrijednosne papire i tržišta kapitala u skladu s člankom 5. stavkom 2. Uredbe (EU) br. 648/2012,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  A.

                  budući da delegirani akt sadržava važna pravila koja se odnose na transakcije zaključene između druge ugovorne strane s poslovnim nastanom u Ujedinjenoj Kraljevini i druge ugovorne strane s poslovnim nastanom u EU-27 i dio je paketa mjera za izvanredne mjere u slučaju Brexita bez dogovora;

                  B.

                  budući da se Parlament slaže da je za nadležna tijela i financijska tržišta važno izuzeti određene transakcije koje proizlaze iz obnove, na ograničeno razdoblje od 12 mjeseci, ako se druga ugovorna strana s poslovnim nastanom u Ujedinjenoj Kraljevini promijeni u drugu ugovornu stranu u EU-27;

                  C.

                  budući da Parlament smatra da doneseni regulatorni tehnički standardi nisu „isti” kao standardi iz nacrta koji su podnijela europska nadzorna tijela zbog promjena koje je Komisija uvela u taj nacrt te smatra da ima tri mjeseca („razdoblje nadzora”) za ulaganje prigovora na regulatorne tehničke standarde; budući da Parlament poziva Komisiju da navede jednomjesečno razdoblje nadzora samo u slučajevima kada je Komisija donijela nacrte europskih nadzornih tijela bez izmjena, tj. kada su nacrt i doneseni regulatorni tehnički standardi „isti”;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  SL L 201, 27.7.2012., str. 1.

         (2)  SL L 331, 15.12.2010., str. 84.